CELEX: 32021D1827
Language: ga
Date: 2021-10-18 00:00:00
Title: Cinneadh Cur Chun Feidhme (AE) 2021/1827 ón gCoimisiún an 18 Deireadh Fómhair 2021 maidir le caighdeáin i leith seirbhísí poist agus le feabhas a chur ar cháilíocht na seirbhíse mar thacaíocht le Treoir 97/67/CE ó Pharlaimint na hEorpa agus ón gComhairle (Téacs atá ábhartha maidir le LEE)

19.10.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 369/16
               
            
         CINNEADH CUR CHUN FEIDHME (AE) 2021/1827 ÓN gCOIMISIÚN
         an 18 Deireadh Fómhair 2021
         maidir le caighdeáin i leith seirbhísí poist agus le feabhas a chur ar cháilíocht na seirbhíse mar thacaíocht le Treoir 97/67/CE ó Pharlaimint na hEorpa agus ón gComhairle
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1025/2012 ó Pharlaimint na hEorpa agus ón gComhairle an 25 Deireadh Fómhair 2012 maidir le caighdeánú Eorpach, lena leasaítear Treoir 89/686/CEE agus Treoir 93/15/CEE ón gComhairle agus Treoracha 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE agus 2009/105/CE ó Pharlaimint na hEorpa agus ón gComhairle agus lena n-aisghairtear Cinneadh 87/95/CEE ón gComhairle agus Cinneadh Uimh. 1673/2006/CE ó Pharlaimint na hEorpa agus ón gComhairle (1), agus go háirithe Airteagal 10(6) de,
         De bharr an mhéid seo a leanas:
         
                     (1)
                  
                  
                     I gcomhréir le hAirteagal 20 de Threoir 97/67/CE ó Pharlaimint na hEorpa agus ón gComhairle (2), áiritheoidh na Ballstáit go ndéanfaidh soláthraithe seirbhísí uilíocha tagairt do na caighdeáin a fhoilsítear in Iris Oifigiúil an Aontais Eorpaigh i gcás inar gá sin ar mhaithe le húsáideoirí agus go háirithe nuair a sholáthraíonn siad an fhaisnéis dá dtagraítear in Airteagal 6 den Treoir sin.
                  
               
                     (2)
                  
                  
                     D’eisigh an Coimisiún sainordú caighdeánaithe, is é sin M/428, i réimse na seirbhísí poist an 9 Deireadh Fómhair 2008. Le Cinneadh Cur Chun Feidhme C(2016) 4876 ón gCoimisiún (3), d’iarr an Coimisiún ar an gCoiste Eorpach um Chaighdeánú (CEN) caighdeáin Eorpacha nó táirgí inseachadta caighdeánaithe Eorpacha a dhréachtú agus a athbhreithniú chun tacú le cur chun feidhme Airteagal 20 de Threoir 97/67/CE agus mar thacaíocht le Gníomhaíocht 5 den Teachtaireacht ón gCoimisiún dar teideal A roadmap for completing the single market for parcel delivery - Build trust in delivery services and encourage online sale (4)[Treochlár chun bailchríoch a chur ar an margadh aonair um sheachadadh beartán - Cur leis an muinín i seirbhísí seachadta agus díolacháin ar líne a spreagadh].
                  
               
                     (3)
                  
                  
                     Ar bhonn na hiarrata a leagtar amach i gCinneadh Cur Chun Feidhme C(2016) 4876, rinne CEN caighdeán EN 13850:2012 maidir le haga iompair seirbhísí ó cheann go ceann a thomhas maidir le post tosaíochta aon phíosa amháin mar aon le post den chéad ghrád a athbhreithniú agus chuir siad EN 13850:2020 ina ionad; rinneadh athbhreithniú ar EN 14012:2008 i ndáil le prionsabail maidir le láimhseáil gearán agus cuireadh EN 14012:2019 ina ionad; rinneadh athbhreithniú ar EN 14615:2005 i ndáil le marcanna digiteacha postais chun é a oiriúnú do na ceanglais nua atá ann i leith priontáil sonraí shlán agus cuireadh EN 14615:2017 ina ionad; rinneadh athbhreithniú ar EN 14142-1:2011 agus CEN/TR 14142-2:2011 chun iad a oiriúnú don chaighdeán idirnáisiúnta nua ISO 19160-4:2017 maidir le cur seoltaí (Comhpháirteanna seoltaí poist idirnáisiúnta agus teanga theimpléid) agus cuireadh EN ISO 19160-4:2017 ina n-ionad.
                  
               
                     (4)
                  
                  
                     Ar bhonn na hiarrata a leagtar amach i sainordú caighdeánaithe M/428 an 9 Deireadh Fómhair 2008, rinne CEN athbhreithniú ar EN 14508:2003+A1:2007 maidir le haga iompair i gcás post neamhthosaíochta agus cuireadh EN 14508:2016 ina ionad; rinneadh athbhreithniú ar EN 14534:2003+A1:2007 maidir le haga iompair i gcás poist ar an mórchóir agus cuireadh EN 14534:2016 ina ionad faoi mar a ceartaíodh le EN 14534:2016/AC:2017, agus ceartaíodh EN 13724:2013 maidir le hoscailt boscaí litreacha príobháideacha agus plátaí litreacha trí cheartúchán EN 13724:2013/AC:2016 a fhoilsiú.
                  
               
                     (5)
                  
                  
                     Tá na tagairtí do chaighdeáin EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 agus EN 13724:2013 foilsithe i dTeachtaireacht 2015/C 159/01 ón gCoimisiún (5).
                  
               
                     (6)
                  
                  
                     Tá measúnú déanta ag an gCoimisiún, i gcomhar le CEN, an gcomhlíonann caighdeáin EN 13850:2020, EN 14012:2019, EN 14615:2017, agus EN ISO 19160-4:2017 an iarraidh a leagtar amach i gCinneadh Cur Chun Feidhme C(2016) 4876.
                  
               
                     (7)
                  
                  
                     Tá measúnú déanta ag an gCoimisiún, i gcomhar le CEN, féachaint an gcomhlíonann caighdeáin EN 14508:2016 agus EN 14534:2016, faoi mar a ceartaíodh le EN 14534:2016/AC:2017, an iarraidh a leagtar amach i sainordú caighdeánaithe M/428 an 9 Deireadh Fómhair 2008.
                  
               
                     (8)
                  
                  
                     Caighdeáin EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 agus EN 14534:2016 a ceartaíodh le EN 14534:2016/AC:2017, comhlíonann siad an ceanglas maidir le comhchuibhiú leanúnach na gcaighdeán teicniúil dá dtagraítear i dTreoir 97/67/CE. Dá bhrí sin, is iomchuí na tagairtí do na caighdeán sin agus an Ceartúchán EN 13724:2013/AC:2016 go EN 13724:2013 a fhoilsiú in Iris Oifigiúil an Aontais Eorpaigh.
                  
               
                     (9)
                  
                  
                     Cuirtear caighdeáin EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 agus EN 14534:2016 faoi mar a ceartaíodh le EN 14534:2016/AC:2017 in ionad EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 agus EN 14534:2003+A1:2007. Dá bhrí sin, is gá na tagairtí do chaighdeáin EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 agus EN 14534:2003+A1:2007 a tharraingt siar ó Iris Oifigiúil an Aontais Eorpaigh.
                  
               
                     (10)
                  
                  
                     Ar mhaithe le soiléireacht agus deimhneacht dhlíthiúil, ba cheart liosta iomlán na dtagairtí do chaighdeáin theicniúla arna ndréachtú mar thacaíocht le Treoir 97/67/CE a fhoilsiú in aon ghníomh amháin. Dá bhrí sin, na tagairtí eile do chaighdeáin theicniúla a fhoilsítear i dTeachtaireacht 2015/C 159/01, is tagairtí iad ba cheart a áireamh sa Chinneadh seo. Dá bhrí sin, is iomchuí an Teachtaireacht sin a aisghairm,
                  
               TAR ÉIS AN CINNEADH SEO A GHLACADH:
         
            Airteagal 1
            Na tagairtí do chaighdeáin theicniúla i leith seirbhísí poist agus chun feabhas a chur ar cháilíocht na seirbhíse arna ndréachtú mar thacaíocht le Treoir 97/67/CE agus arna liostú san Iarscríbhinn a ghabhann leis an gCinneadh seo, foilsítear leis seo iad in Iris Oifigiúil an Aontais Eorpaigh.
         
         
            Airteagal 2
            Aisghairtear Teachtaireacht 2015/C 159/01.
         
         
            Airteagal 3
            Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Arna dhéanamh sa Bhruiséil, 18 Deireadh Fómhair 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 316, 14.11.2012, lch. 12.
         
            (2)  Treoir 97/67/CE ó Pharlaimint na hEorpa agus ón gComhairle an 15 Nollaig 1997 maidir le comhrialacha chun an margadh inmheánach Comhphobail i seirbhísí poist a fhorbairt agus cáilíocht na seirbhíse a fheabhsú (IO L 15, 21.1.1998, lch. 14).
         
            (3)  Cinneadh Cur Chun Feidhme C(2016) 4876 ón gCoimisiún an 1 Lúnasa 2016 maidir le hiarraidh ar chaighdeánú chuig an gCoiste Eorpach um Chaighdeánú a mhéid a bhaineann leis na seirbhísí poist agus le feabhas a chur ar cháilíocht na seirbhíse mar thacaíocht le Treoir 97/67/CE ó Pharlaimint na hEorpa agus ón gComhairle an 15 Nollaig 1997.
         
            (4)  COM(2013) 886 final an 16 Nollaig 2013.
         
            (5)  Teachtaireacht ón gCoimisiún faoi chuimsiú chur chun feidhme Threoir 97/67/CE ó Pharlaimint na hEorpa agus ón gComhairle an 15 Nollaig 1997 maidir le comhrialacha chun an margadh inmheánach Comhphobail i seirbhísí poist a fhorbairt agus cáilíocht na seirbhíse a fheabhsú (Foilsiú teideal caighdeán teicniúil agus tagairtí do chaighdeáin theicniúla de réir bhrí Airteagal 20 den Treoir) (IO C 159, 13.5.2015, lch. 1).
      
      
         
            IARSCRÍBHINN
            
                        
                           Uimh.
                        
                     
                     
                        
                           An tagairt don chaighdeán
                        
                     
                  
                        1.
                     
                     
                        EN 13619:2002
                        Seirbhísí poist - Próiseáil míreanna poist - Saintréithe optúla chun litreacha a phróiseáil
                     
                  
                        2.
                     
                     
                        EN 13724:2013
                        Seirbhísí poist - Oscailt boscaí litreacha príobháideacha agus plátaí litreacha - Ceanglais agus modhanna tástála
                        EN 13724:2013/AC:2016
                     
                  
                        3.
                     
                     
                        EN 13850:2020
                        Seirbhísí poist - Cáilíocht na seirbhísí - Aga iompair seirbhísí ó cheann go ceann a thomhas maidir le post tosaíochta aon phíosa amháin mar aon le post den chéad ghrád
                     
                  
                        4.
                     
                     
                        EN 14012:2019
                        Seirbhísí poist - Cáilíocht na seirbhíse - Prionsabail maidir le láimhseáil gearán
                     
                  
                        5.
                     
                     
                        EN 14508:2016
                        Seirbhísí poist - Cáilíocht na seirbhíse - Aga iompair seirbhísí ó cheann go ceann a thomhas maidir le post neamhthosaíochta aon phíosa amháin mar aon le post den dara grád
                     
                  
                        6.
                     
                     
                        EN 14534:2016
                        Seirbhísí poist - Cáilíocht na seirbhíse - Aga iompair seirbhísí ó cheann go ceann a thomhas maidir le post ar an mórchóir
                        EN 14534:2016/AC:2017
                     
                  
                        7.
                     
                     
                        EN 14615:2017
                        Seirbhísí poist - Marcanna digiteacha postais - Feidhmeanna, slándáil agus dearadh
                     
                  
                        8.
                     
                     
                        EN ISO 19160-4:2017
                        Cur Seoltaí - Cuid 4: Comhpháirteanna seoltaí poist idirnáisiúnta agus teanga an teimpléid (ISO 19160-4:2017)